
ARTICOLUL 1. Definiţie
Regulamentul de organizare şi funcţionare este un document propriu al serviciului social „Serviciul de Asistență Comunitară” aprobat prin aceeaşi hotărâre a consiliului local prin care a fost înfiinţat, în vederea asigurării funcţionării acestuia cu respectarea standardelor minime de calitate aplicabile şi a asigurării accesului persoanelor beneficiare la informaţii privind condiţiile de accesare, serviciile oferite etc.

ARTICOLUL 2. Identificarea serviciului social
(1) Serviciul social „Serviciul de Asistență Comunitară”, cod serviciu social 8899 CZ-PN-V, acronim SAC, este un serviciu social fară personalitate juridică, înfiinţat şi administrat de furnizorul de servicii sociale UAT COMUNA MERA PRIN PRIMĂRIE – COMPARTIMENT ASISTENȚĂ SOCIALĂ acreditat conform Certificatului de acreditare seria _______, nr. ______________, deţine Licenţa de funcţionare definitivă/provizorie nr________/__________________.
(2) Serviciul social “Serviciul de Asistență Comunitară”, înființat în aparatul de specialitate al Primarului comunei Mera, județul Vrancea, cu o capacitate de 25 de beneficiari, are sediul în localitatea Mera, comuna Mera, județul Vrancea.

ARTICOLUL 3. Scopul serviciului social
Scopul serviciului social „Serviciul de Asistență Comunitară” este prestarea asistenţei sociale la nivel de comunitate pentru prevenirea şi depăşirea situaţiilor de dificultate.

Serviciul social “Serviciul de Asistență Comunitară” conlucrează cu persoanele juridice publice/private, în vederea soluţionării situaţiilor de dificultate a persoanelor vârstnice dependente la nivelul comunității, precum și a altor categorii de persoane vulnerabile din comunitate.
Serviciile oferite în cadrul “Serviciului de Asistență Comunitară” sunt gratuite.

ARTICOLUL 4. Cadrul legal de înfiinţare, organizare şi funcţionare
(1) Serviciul social „Serviciul de Asistență Comunitară” funcţionează cu respectarea prevederilor cadrului general de organizare şi funcţionare a serviciilor sociale reglementat de Legea 197/2012 privind asigurarea calității în domeniul serviciilor sociale, cu modificările și completările ulterioare și H.G.   118/2014   pentru   aprobarea   Normelor   metodologice   de   aplicare   a prevederilor Legii nr. 197/2012 privind asigurarea calităţii în domeniul serviciilor sociale.

(2) Standard minim de calitate aplicabil: Ordinul nr. 29 din 03.01.2019 pentru aprobarea standardelor minime de calitate pentru acreditarea serviciilor sociale destinate persoanelor vârstnice, persoanelor fără adăpost, tinerilor care au părăsit sistemul de protecţie a copilului şi altor categorii de persoane adulte aflate în dificultate, precum şi a serviciilor acordate în comunitate, serviciilor acordate în sistem integrat şi cantinele sociale.
(3) Serviciul social „Serviciul de Asistență Comunitară” este înfiinţat prin: 
|[a) Hotărârea consiliului judeţean sau, după caz, a consiliului local al sectorului municipiului Bucureşti, a consiliului local al municipiului/oraşului/comunei . . . . . . . . . . nr. . . . . . . . . . şi funcţionează în cadrul/subordinea/coordonarea Direcţiei Generale de Asistenţă Socială şi Protecţia Copilului/Serviciului Public de Asistenţă Socială (DGASPC/SPAS)5; (text original în vigoare până la 19 august 2016) ]| 

Hotărârea Consiliului Local al comunei Mera nr. 40/ și funcţionează în aparatul de specialitate al primarului comunei Mera, județul Vrancea.

ARTICOLUL 5. Principiile care stau la baza acordării serviciului social
(1) Serviciul social „Serviciul de Asistență Comunitară” se organizează şi funcţionează cu respectarea principiilor generale care guvernează sistemul naţional de asistenţă socială, precum şi cu principiile specifice care stau la baza acordării serviciilor sociale prevăzute în standardele minime de calitate aplicabile.

(2) Principiile specifice care stau la baza prestării serviciului social „Serviciul de Asistență Comunitară” sunt următoarele: 

a) funcţionarea în regim de intervenţie imediată, nefiind necesară încheierea contractului de furnizare de servicii;

b) intervenţia integrată;

c) flexibilitatea organizării serviciului în locul unde este necesară intervenţia;

d) posibilitatea prestării serviciilor fără evaluarea nevoilor persoanei, în funcţie de tipul de intervenţie, fiind suficientă înregistrarea persoanelor în registrul de evidenţă sau în liste de prezenţă;

e) promovarea unei imagini pozitive în comunitate a categoriilor de persoane vulnerabile aflate în situaţii de dificultate;

f) promovarea comportamentului civic şi asumarea responsabilităţii sociale de către toţi actorii sociali, în vederea prevenirii situaţiilor de risc/vulnerabilitate;

g) respectarea şi promovarea cu prioritate a interesului persoanei beneficiare;

h) protejarea şi promovarea drepturilor persoanelor beneficiare în ceea ce priveşte egalitatea de şanse şi tratament, participarea egală, autodeterminarea, autonomia şi demnitatea personală şi întreprinderea de acţiuni nediscriminatorii şi pozitive cu privire la persoanele beneficiare;

i) încurajarea iniţiativelor individuale ale persoanelor beneficiare şi a implicării active a acestora în soluţionarea situaţiilor de dificultate;

j) asigurarea unei intervenţii profesioniste, prin echipe pluridisciplinare, şi asigurarea confidenţialităţii şi a eticii profesionale;

k) primordialitatea responsabilităţii persoanei, familiei cu privire la dezvoltarea propriilor capacităţi de integrare socială şi implicarea activă în soluţionarea situaţiilor de dificultate cu care se pot confrunta la un moment dat;

l) promovarea relaţiilor de colaborare cu serviciul public de asistenţă socială, precum şi cu toţi actorii sociali. 

ARTICOLUL 6. Beneficiarii serviciilor sociale
(1) Beneficiarii serviciilor sociale acordate de ”Serviciul de Asistență Comunitară” sunt persoanele vulnerabile aflate în situație de risc/marginalizare și excluziune socială;

(2) Condiţiile de accesare a serviciilor: 
a) ACCESAREA SERVICIULUI:

A. adresare directă – beneficiarii se pot adresa în mod direct Serviciului de Asistență Comunitară   pentru a beneficia de serviciile oferite de acesta.

Acte necesare:

a) Cerere din partea solicitantului;

b) Copia actului de identitate;

c) Copia certificatului de naștere;

d) Copia certificatului de căsătorie (acolo unde este cazul);

e) Copia certificatului de deces al soțului/soției sau sentință de divorț, după caz;

f) Dovezi referitoare la venitul net lunar realizat de solicitant, după caz;

B) referirea din partea reprezentanților Compartimentului de Asistență Socială:

Acte necesare:

a) Adresa de referire a cazului;

b) Acte de stare civilă, după caz: copia actului de identitate, copia certificatului de naștere (după caz), copia certificatului de căsătorie (acolo unde este cazul), copia certificatului de deces al soțului/soției sau sentință de divorț (după caz), dovezi referitoare la venitul net lunar realizat de solicitant, după caz.

c) Ancheta socială efectuată la domiciliul beneficiarului de către reprezentantul Compartimentului de Asistență Socială;

d) Plan de intervenție, după caz, în care sunt stabilite măsurile necesare susţinerii beneficiarului/beneficiarilor în vederea eliminării riscului de marginalizare și excludere socială.
C. referirea din partea organismelor private autorizate sau a altor organizații/instituții relevante;

Acte necesare:

a) Adresa de referire a cazului;

b) Acte de stare civilă, după caz: copia actului de identitate, copia certificatului de naștere (după caz), copia certificatului de căsătorie (acolo unde este cazul), copia certificatului de deces al soțului/soției sau sentință de divorț (după caz), dovezi referitoare la venitul net lunar realizat de solicitant, după caz;
b) CRITERII DE ELIGIBILITATE:
Să facă parte din categoriile de beneficiari cărora li se adresează centrul, respectiv persoane vulnerabile aflate în situație de risc/marginalizare și excludere socială cu domiciliul/reședință în comuna Slobozia Ciorăști, județul Vrancea.
c) DISPOZIȚIA DE ADMITERE 
Dispoziția de admitere este emisă de către primarul comunei Slobozia Ciorăști, județul Vrancea. 

d) CONTRACTUL DE FURNIZARE SERVICII
Ulterior emiterii dispoziției de admitere se va proceda la semnarea Contractului de furnizare serviciilor care se încheie între furnizorul de servicii sociale, reprezentat de primarul comunei Slobozia Ciorăști și beneficiar numai în cazul în care beneficiarul urmează un program de integrare/reintegrare socială care necesită o planificare a activităților pe o perioadă determinată de timp. 
Contractul de furnizare servicii este redactat în două exemplare originale. Un exemplar original al contractului de furnizare servicii se păstrează în dosarul personal al beneficiarului.
Contractul de furnizare de servicii se încheie doar în situația în care beneficiarul urmează un program de integrare/reintegrare, respectiv activități de instruire și dezvoltare personală. 

(3) Condiţii de încetare a serviciilor:

a) la cererea scrisă a beneficiarului;

b) caz de deces al beneficiarului;

c) în cazul în care beneficiarul are un comportament inadecvat care face incompatibilă acordarea serviciilor;

d) când nu se mai respectă clauzele contractuale de către beneficiar, după caz;

(4) Persoanele beneficiare de servicii sociale furnizate de „Serviciul de Asistență Comunitară” au următoarele drepturi: 

a) să li se respecte drepturile şi libertăţile fundamentale, fără discriminare pe bază de rasă, sex, religie, opinie sau orice altă circumstanţă personală ori socială;

b) să participe la procesul de luare a deciziilor în furnizarea serviciilor sociale, respectiv la luarea deciziilor privind intervenţia socială care li se aplică, după caz;

c) să li se asigure păstrarea confidenţialităţii asupra informaţiilor furnizate şi primite;

d) să li se asigure continuitatea/transferul/recomandarea serviciilor sociale furnizate, atât timp cât se menţin condiţiile care au generat situaţia de dificultate;

e) să fie protejaţi de lege atât ei, cât şi bunurile lor, atunci când nu au capacitate de exerciţiu;

f) să fie informaţi asupra situaţiilor de risc, precum şi asupra drepturilor sociale. 

ARTICOLUL 7. Activităţi şi funcţii
A. Principalele activități și servicii furnizate în cadrul serviciului social „Serviciul de Asistență Comunitară” sunt următoarele: 
a) de furnizare a serviciilor și activităților cuprinse în pachetul minim de asistență socială, respectiv:

1. activităţi de informare şi consiliere;

2. identificarea şi evaluarea nevoilor persoanelor şi familiilor aflate în situaţii de risc, în vederea realizării de acţiuni şi măsuri cu caracter preventive;

3. măsuri şi acţiuni de conştientizare privind riscurile sociale;

4. măsuri şi acţiuni de urgenţă în vederea reducerii efectelor situaţiilor de criză;

5. măsuri şi acţiuni de sprijin în vederea menţinerii în comunitate a persoanelor în dificultate;

6. activităţi şi servicii de consiliere;

7. măsuri şi acţiuni care au drept scop prevenirea sau limitarea unor situaţii de dificultate ori vulnerabilitate, care pot duce la marginalizare sau excluziune socială;

8. furnizarea serviciilor și organizarea activităților prevăzute în Programul de Acțiune Comunitară (PAC) aprobat anual prin Hotărâre a Consiliului Local;

9. prevenirea oricărei forme de dependenţă prin acţiuni de identificare, ajutor, susţinere, informare, consiliere, asigurarea referirii beneficiarului către alte servicii sociale sau alte servicii de interes public general;

10. gestionarea activă a procedurilor de conlucrare cu serviciile educaţionale, medicale, de locuire, ocupare şi altele asemenea, precum şi alte măsuri prevăzute în legile speciale.
b) de furnizare a serviciilor sociale în comunitate, prin asigurarea următoarele activităţi: 

1. evaluarea iniţială (ancheta socială, fișa de evaluare);
2. elaborarea planului de intervenţie;
3. furnizarea serviciilor prevăzute în planului de intervenţie;
4. monitorizarea implementării serviciilor prevăzute în planul de intervenție; 

5. reevaluare.
c) de valorificare a potenţialului membrilor comunităţii în vederea prevenirii situaţiilor de neglijare, abuz, abandon, violenţă, excluziune socială etc., prin asigurarea următoarelor activităţi: 

1. activităţi de sensibilizare şi informare a populaţiei – distribuire de pliante și organizare de întâlniri de informare;
2. promovarea participării sociale, informare și consiliere – distribuire de pliante și organizarea de întâlniri de grup;
3. promovarea voluntariatului – distribuire de pliante; 
d) de informare, de instruire, de crearea rețelei de voluntari, de prevenire a abandonului școlar, de dobândire a abilităților de viață independentă, de socializare și petrecere a timpului liber, de consiliere psihologică, acordare a suportului emoțional, de orientare vocațională, de conștientizare și alte terapii de recuperare prin asigurarea următoarelor activităţi: 

1. informare și consiliere:

· privind drepturile sociale;

· prevenirea şi combaterea unor comportamente care pot conduce la creşterea riscului de excluziune socială (violenţa în familie, traficul de persoane, delincvenţă;

· măsurile de sprijin în vederea facilitării integrării/reintegrării sociale şi inserţiei/reinserţiei familiale a categoriilor de persoane defavorizate.
2. educaţie extracurriculară:
· educaţie privind prevenirea şi combaterea bolilor transmisibile;

· educaţie pentru prevenirea şi combaterea consumului de droguri, alcool, tutun;

· educaţie pentru prevenirea şi combaterea comportamentelor anti-sociale;

· promovarea unui stil de viaţă sănătos şi activ;

· activităţi de instruire în vederea dezvoltării competenţelor digitale ale persoanelor vârstnice, îngrijitori informali și a altor categorii vulnerabile;
· educaţie extracuriculară pentru utilizarea de diverse dispozitive destinate persoanelor vârstnice dependente;
· cursuri pentru pregătirea cadrelor didactice, părinților și a specialiștilor din cadrul serviciilor sociale de a lucre cu copiii cu diferite afecțiuni sau tulburări de comportament.
3. ateliere de dezvoltare personală:

· activități și jocuri organizate cu scopul dezvoltării/activării resurselor pentru a face față unor momente dificile care afecteaza echilibrul emoțional a unei persoane;

· crearea de reţele voluntare de sprijin pentru monitorizarea persoanelor vârstnice singure şi de suport pentru realizarea unor activităţi instrumentale ale vieţii zilnice, respectiv: prepararea hranei, efectuarea de cumpărături, activităţi de menaj şi spălătorie, facilitarea deplasării în exterior şi însoţire, activităţi de administrare şi gestionare a bunurilor, acompaniere şi socializare.
4. organizarea de ateliere educaționale pentru prevenirea abandonului școlar:

· activități de educație non-formală și activități recreative destinate copiilor aflați în situație de risc sau proveniți din familii vulnerabile, organizate cu scopul stimulării motivației copiilor pentru învățare  și de a le oferi abilitățile esențiale pentru viață și de a le crea un mediu de sprijin și socializare.
5. organizarea de activități privind dezvoltarea abilităților de viață independentă:

· ateliere și activități practice organizate cu scopul dobândirii abilităților necesare pentru dobândirea autonomiei.

6. organizarea de ateliere de socializare și petrecere a timpului liber:

· activități recreative care vor include ateliere de creație, întâlniri și activități de petrecere a timpului liber.
7. organizarea de excursii și activități culturale:

· organizarea de excursii educative/recreative la obiective culturale și istorice cu scopul stimulării interesului beneficiarilor pentru istorie, cultură și educație.
8. consiliere psihologică individuală, suport emoțional de grup și alte terapii de recuperare;

· activități de consiliere psihologică organizate cu scopul identificării și abordării problemelor emoționale și psihologice cu care se confruntă beneficiarii;

· activități de suport emoțional organizate cu scopul încurajării beneficiarilor de a-și exprima liber sentimentele, să împărtășească experiențe și să dezvolte abilități de gestionare a emoțiilor;

· terapii alternative pentru copiii cu diferite afecțiuni (terapia prin joacă, grupuri de socializare prin joacă, terapie ocupațională, terapie logopedică, terapia ABA, terapie comportamentală);

· suport emoțional pentru părinți;
9. organizarea de activități de orientare vocațională:

· organizarea de ateliere vocaționale cu scopul identificării punctelor forte în vederea dezvoltării unei cariere sau găsirii unui loc de muncă.
e) informarea, consilierea și acompanierea beneficiarilor în vederea procurării actelor de identitate (certificate de naştere, cărţi de identitate etc.) și acces la servicii medicale, după caz;
f) organizarea activității de participare a comunităţii la iniţiative şi proiecte de dezvoltare comunitară sau de interes comunitar, respectiv participarea la identificarea problemelor, la planificarea, implementarea, monitorizarea şi evaluarea proiectelor respective;

g) activități de evaluare a comunităţii prin aplicarea de chestionare membrilor comunităţii, planificarea intervențiilor în comunitate pe baza rezultatelor obținute în urma centralizării și interpretării rezultatelor;

h) activități de asistență medicală comunitară.
B. Principalele funcții ale serviciului social „Serviciul de Asistență Comunitară” sunt următoarele: 

a) de asigurare a calităţii serviciilor sociale prin realizarea următoarelor activităţi: 

1. elaborarea instrumentelor standardizate utilizate în procesul de acordare a serviciilor;
2. realizarea de evaluări/reevalurări periodice a serviciilor oferite/prestate.


b) de administrare a resurselor financiare, materiale şi umane ale serviciului social prin realizarea următoarelor activităţi: 

1. evidența corectă a resurselor materiale;

2. întocmirea necesarului de buget al serviciului social;
3. evaluarea profesională a personalului;
4. întocmirea fișelor de post a personalului. 

ARTICOLUL 8. Structura organizatorică, numărul de posturi şi categoriile de personal
(1) Serviciul social „Serviciul de Asistență Comunitară” funcţionează cu un număr de 3 categorii de personal, conform prevederilor Hotărârii consiliului local, din care: 

a) personal de conducere: coordonator serviciu;

b) personal de specialitate: asistent social, asistent medical comunitar, tehnician asistență socială, mediator școlar;
c) voluntari: numărul voluntarilor poate varia în funcție de activitățile planificate. 

ARTICOLUL 9. Personalul de conducere
(1) Personalul de conducere poate fi, după caz: coordonator personal de specialitate.

(2) Atribuţiile personalului de conducere sunt: 

a) asigură coordonarea, îndrumarea şi controlul activităţilor desfăşurate de personalul serviciului şi propune organului competent sancţiuni disciplinare pentru salariaţii care nu îşi îndeplinesc în mod corespunzător atribuţiile, cu respectarea prevederilor legale din domeniul furnizării serviciilor sociale, codului muncii etc.;

b) elaborează rapoartele generale privind activitatea serviciului social, stadiul implementării obiectivelor şi întocmeşte informări pe care le prezintă furnizorului de servicii sociale;

c) propune participarea personalului de specialitate la programele de instruire şi perfecţionare;

d) colaborează cu alte centre/alţi furnizori de servicii sociale şi/sau alte structuri ale societăţii civile la acţiuni care vizează ameliorarea asistenţei sociale a grupurilor vulnerabile;

e) răspunde de calitatea activităţilor desfăşurate de personalul din cadrul serviciului şi dispune, în limita competenţei, măsuri de organizare care să conducă la îmbunătăţirea acestor activităţi sau, după caz, formulează propuneri în acest sens;

f) organizează activitatea personalului şi asigură respectarea timpului de lucru şi a regulamentului de organizare şi funcţionare;

g) întocmeşte proiectul bugetului serviciului;

h) asigură încheierea cu beneficiarii a contractelor de furnizare a serviciilor sociale, după caz;

i) alte atribuţii prevăzute în standardul minim de calitate aplicabil. 

ARTICOLUL 10. Personalul de specialitate şi auxiliar
(1) Personalul de specialitate: 

a) asistent social (263501) – 1 post;

b) tehnician asistență socială (341201) – 2 posturi;

c) asistent medical comunitar (325301) – 1 post;

d) mediator școlar (341905) – 1 post.

(2) Atribuţii ale personalului de specialitate privesc în principal elaborarea planului de intervenţie și organizarea activităților și furnizarea serviciilor conform planului de intervenție: 

a) asigură derularea etapelor procesului de acordare a serviciilor sociale, cu respectarea prevederilor legii, a standardelor minime de calitate aplicabile, a procedurilor de lucru şi a prezentului regulament;

b) colaborează cu specialişti din alte centre în vederea soluţionării cazurilor, identificării de resurse;

c) monitorizează respectarea standardelor minime de calitate;

d) întocmeşte rapoarte periodice cu privire la activitatea derulată;

e) alte atribuţii prevăzute în standardul minim de calitate aplicabil. 

2.1. ASISTENTUL SOCIAL ARE ÎN PRINCIPAL URMĂTOARELE ATRIBUŢII: 

a) realizează evaluarea riscurilor de excluziune socială, în primul rând a celor care necesită intervenţie de urgenţă;

b) realizează evaluarea iniţială şi elaborează Planul de intervenţie;

c) contactează tehnicianul asistență socială pentru evaluarea nevoilor specifice şi pentru coordonarea suportului oferit de fiecare în parte;

d) identifică şi accesează bănci de resurse pentru nevoile materiale ale unei familii (îmbrăcăminte, încălţăminte, rechizite etc.) sau bănci de alimente;

e) planifică şi monitorizează implementarea activităţilor din diferite arii de intervenţie, dar şi armonizarea acestor intervenţii şi impactul sau schimbările care apar în urma intervenţiilor;

f) solicită/participă la realizarea evaluării complexe, după caz;

g) revizuieşte planul de intervenţie, în urma rezultatelor evaluării complexe;

h) implementează/participă la implementarea planurilor de intervenție, monitorizează implementarea acestora şi le revizuieşte, în calitate de responsabil de caz;

i) comunică rezultatele implementării planului de către toţi specialiştii din domeniul furnizării serviciilor comunitare integrate, publice şi private, din ariile de suport menţionate în planul de intervenţie;

j) pregăteşte şi susţine persoanele care trăiesc în sărăcie pentru a contacta serviciile de ocupare şi a identifica şi accesa resursele necesare pentru transport şi participare la activităţile de pregătire organizate de către consilierii în ocupare din cadrul agenţiilor judeţene de ocupare a forţei de muncă;

k) corelează resursele şi suportul necesar legat de planificarea activităţilor de familie şi corelarea acestora cu viaţa profesională, resursele materiale, suportul din partea reţelelor comunitare, dezvoltarea competenţelor sociale şi relaţionarea cu grupurile de suport în vederea îmbunătăţirii condiţiilor de locuit, eliberării documentelor de identitate, accesului la mijloace de transport etc.;

l) alte tipuri de intervenţii care sunt în relaţie cu aria asistenţei sociale sau care ţin de responsabilităţile asistentului social pentru eliminarea cauzelor care generează şi menţin starea de sărăcie şi excluziune socială;
m) planifică și organizează activitățile prevăzute în planul de intervenție;

n) se asigură de furnizarea serviciilor prevăzute în planul de intervenție;

o) coordonează activitatea tehnicianului în asistență social;
p) atribuțiile stabilite în procedurile de lucru.
2.2. TEHNICIANUL ASISTENȚĂ SOCIALĂ ARE ÎN PRINCIPAL URMĂTOARELE ATRIBUŢII: 
a) administrează şi implementează programe de asistenţă socială şi servicii comunitare şi asistă/acompaniează/informează persoanele vulnerabile pentru rezolvarea problemelor personale şi sociale;

b) în lipsa asistentului social, acționează ca persoană de contact pentru beneficiari și membrii familiei acestora;

c) introduce date și informații în baze de date referitoare la măsurile de asistență socială furnizate persoanelor vulnerabile;

d) participă la realizarea documentelor referitoare la beneficiari (analizează, verifică și obține documente necesare asistentului social); 

e) participă împreună cu asistentul social la intervenții care presupun punerea în aplicare a măsurilor de urgență pentru asigurarea siguranței persoanelor vulnerabile;

f) participă la organizarea întâlnirilor echipei de specialiști cu beneficiarii și membrii familiei acestora; 

g) asistă și observă interacțiunea dintre beneficiar și membrii familiei: 

h) observă și anunță asistentul social despre interacțiunea dintre beneficiar și familia acestuia; 

i) culege informații necesare asistentului social în realizarea evaluării; 

j) furnizează informații asistentului social cu privire la rezultatele furnizării serviciilor sociale prevăzute în planul de intervenție;

k) realizează vizitele la domiciliul beneficiarilor în vederea monitorizării situației acestora și furnizează informațiile și datele obținute, asistentului social în vederea realizării reevaluării situației beneficiarilor;

l) furnizează informații despre alte servicii și asistă beneficiarul în procesul de accesare a acestora; 

m) organizează și însoțește, după caz, transportul beneficiarilor la întâlniri cu alți specialiști/servicii; 

n) intermediază și susține comunicarea dintre asistentul social, alți specialiști și beneficiar și familia acestuia (telefonic, electronic, etc.); 

o) întocmește rapoarte de vizită, de întâlnire, completează fișe de observație, note telefonice, sinteze și analize necesare în activitatea de monitorizare și raportare; 

p) oferă suport pentru dezvoltarea deprinderilor de viață pentru beneficiar și membrii familiei acestuia; 

q) efectuează muncă de teren/deplasări în teren și muncă în echipă; 

r) indexează și arhivează documentele din dosarul beneficiarului conform procedurilor existente; 

s) ține la curent asistentul social despre respectarea termenelor și planificărilor; 

t) se documentează permanent și diseminează, după caz, informații cu privire la rețeaua de servicii sociale teritoriale precum și a altor servicii sociale necesare persoanelor vulnerabile din comunitate; 

u) identifică și transmite asistentului social informații despre noi servicii sau resurse ce pot fi implicate în intervenție; 

v) completează, verifică și transmite documentele solicitate pentru obținerea de beneficii sociale pentru beneficiar; 

w) realizează raportări către asistentul social privind relația cu beneficiarii și familia acestora: vizite, întâlniri, menținerea relației dintre beneficiarii de asistență socială și familia acestora;

x) participă la realizarea documentelor referitoare la beneficiari (analizează, verifică și obține documente necesare asistentului social);

y) participă alături de specialiștii din cadrul serviciului la implementarea măsurilor din planul de intervenție;
z) introduce date și informații în baze de date referitoare la măsurile stabilite în planul de intervenție, furnizate persoanelor vulnerabile;
aa) elaborează și întocmește raportul de activitate și participă la elaborarea fișei beneficiarului și a monitorizării acordării serviicilor către beneficiarii serviciului social.
2.3. ASISTENTUL MEDICAL COMUNITAR ARE ÎN PRINCIPAL URMĂTOARELE ATRIBUŢII: 
a) identifică în cadrul comunităţii persoanele şi grupurile vulnerabile din punct de vedere medical, social sau economic şi realizează catagrafia acestora și participă în echipă comunitară integrată la identificarea nevoilor, elaborarea planului de intervenție, acordarea serviciilor și monitorizarea acordării măsurilor din planul de intervenție;

b) identifică factorii de risc pentru sănătatea comunităţii, a persoanelor şi grupurilor vulnerabile şi evaluează nevoile de servicii de sănătate ale acestora;

c) desfăşoară programe şi acţiuni destinate protejării sănătăţii, promovării sănătăţii şi în directă legătură cu determinanţi ai stării de sănătate, respectiv stil de viaţă, condiţii de mediu fizic şi social, acces la servicii de sănătate şi efectuarea de activităţi de educaţie pentru sănătate în vederea adoptării unui stil de viaţă sănătos;

d) furnizează servicii de profilaxie primară şi secundară către membrii comunităţii, în special către persoanele aparţinând grupurilor vulnerabile din punct de vedere medical, social sau economic;

e) participă la desfăşurarea diferitelor acţiuni colective de pe teritoriul comunităţii: vaccinări, programe de screening populaţional şi implementarea programelor naţionale de sănătate şi mobilizează populaţia pentru participarea la programele de vaccinări şi controalele medicale profilactice;

f) semnalează medicului de familie cazurile suspecte de boli transmisibile constatate cu ocazia activităţilor în teren şi participarea la aplicarea măsurilor de prevenire şi combatere a eventualelor focare de infecţii;

g) identifică persoanele neînscrise pe listele medicilor de familie, şi facilitează accesul la medicul de familie în scopul obţinerii calităţii de asigurat de sănătate şi al asigurării accesului acestora la servicii medicale;

h) supraveghează în mod activ starea de sănătate a persoanelor vulnerabile; 

i) efectuează vizite la domiciliul persoanelor vulnerabile şi urmăreşte aplicarea măsurilor terapeutice recomandate de medic;

j) identifică şi asigură urmărirea şi supravegherea medicală a persoanelor cu risc medico - social în colaborare cu medicul de familie şi cu asistenta medicală a acestuia, prin efectuarea de vizite periodice la domiciliu;

k) efectuează vizite la domiciliu pentru asistenţa medicală a pacientului cronic sau în stare de dependenţă şi a vârstnicului, în special a vârstnicului singur, complementar asistenţei medicale primare, secundare şi terţiare;

l) asigură consilierea medicală şi socială, în limita competenţelor profesionale legale;

m) furnizează servicii de asistenţă medicală de urgenţă în limita competenţelor profesionale legale;

n) direcţionează persoanele aparţinând grupurilor vulnerabile către unităţile care furnizează serviciile integrate - medicale, sociale sau educaţionale, facilitând accesul acestora la astfel de servicii, şi monitorizează accesul acestora;

o) derulează acţiuni în comun cu serviciile sociale din primărie şi personal din alte structuri de la nivel local sau judeţean, acţiunile necesare pentru rezolvarea problemelor sociale care pot afecta starea de sănătate sau accesul la servicii medicale al persoanei vulnerabile;

p) identifică şi notifică autorităţile competente despre cazurile de violenţă domestică, dizabilitate, abuz, precum şi alte situaţii care necesită intervenţia altor servicii decât cele care sunt de competenţa asistenţei medicale comunitare;

q) desfăşoară alte tipuri de intervenţii care sunt în relaţie cu aria asistenţei medicale comunitare sau care ţin de responsabilităţile asistentului medical comunitar pentru menţinerea stării de sănătate şi facilitarea accesului la serviciile medicale pentru persoanele care se confruntă cu sărăcia şi excluziunea socială şi economică;

r) participă la realizarea documentelor referitoare la beneficiari (analizează, verifică și obține documente necesare asistentului social);
s) participă alături de specialiștii din cadrul serviciului la implementarea măsurilor din planul de intervenție;

t) elaborează și întocmește raportul de activitate și participă la elaborarea fișei beneficiarului și a monitorizării acordării serviicilor către beneficiarii serviciului social;

u) indexează și arhivează documentele din dosarul beneficiarului conform procedurilor existente; 

v) ține la curent asistentul social despre respectarea termenelor și planificărilor; 

w) se documentează permanent și diseminează, după caz, informații cu privire la rețeaua de servicii sociale teritoriale precum și a altor servicii sociale necesare persoanelor vulnerabile din comunitate.
2.4. MEDIATORUL ȘCOLAR ARE ÎN PRINCIPAL URMĂTOARELE ATRIBUȚII:

a) facilitează dialogul şcoală-familie-comunitate; 

b) contribuie la menţinerea şi dezvoltarea încrederii şi a respectului faţă de şcoală în comunitate şi a respectului şcolii faţă de comunitate; 

c) monitorizează copiii de vârstă preşcolară din comunitate care nu sunt înscrişi la grădiniţă şi sprijină familia/susţinătorii legali ai copilului în demersurile necesare pentru înscrierea acestora în învăţământul preşcolar; 

d) monitorizează copiii de vârstă şcolară din circumscripţia şcolară care nu au fost înscrişi niciodată la şcoală, propunând conducerii şcolii soluţii optime pentru recuperarea lor şi facilitând accesul acestora la programele alternative de învăţământ (înscrierea în învăţământul de masă la cursuri de zi sau la cursuri cu frecvenţă redusă, includerea în Programul "A doua şansă" etc.); 

e) alte tipuri de intervenţii care sunt în relaţie cu aria consilierii şcolare care ţin de mediatorul şcolar pentru eliminarea cauzelor care generează şi menţin starea de sărăcie şi excluziune socială;

f) desfășoară activitatea în  manieră integrată, prin aplicarea managementului de caz, cu ceilalți profesioniști din comunitate: asistentul social/tehnicianul în asistență socială, mediatorul sanitar/ asistent medical comunitar, pentru gestionarea integrată a problemelor medico-socio-educaționale ale persoanelor vulnerabile; 

g) participă la realizarea planului comun de intervenție al echipei comunitare integrate/planului de servicii, conform legislației In vigoare, din perspectiva serviciilor  educaționale;

h) participă la monitorizarea intervenției și evaluarea impactului asupra beneficiarului, din perspectiva  serviciilor educaționale;

i) colaborează cu alte instituții și organizații, inclusiv cu organizațiile neguvernamentale, pentru realizarea de programe, proiecte și acțiuni care se adresează persoanelor sau grupurilor vulnerabile/aflate în risc din punct de vedere educațional, economic sau social;

j) realizează alte activități, conform solicitărilor primite din partea coordonatorului serviciului și/sau a primarului;

k) participă la evenimentele de informare și comunicare; 

l) acțiuni adaptate nevoilor specifice ale comunității și persoanelor din comunitate aparținând grupurilor vulnerabile/aflate în risc, în limita competențelor profesionale;

m) participă la promovarea imaginii serviciului social în comunitate şi sprijină copiii în participarea lor la cât mai multe activităţi în cadrul comunităţii; 

n) sesizează conducerea și asistentul social din centru despre orice tentative sau situaţie de abuz, neglijare sau exploatare a copilului; 

o) sesizează cazurile familiilor cu copii aflate în situație de risc din comunitate, în vederea prevenirii riscului de separare a copiilor de părinți, asistentului social;

p) cunoaşte procedurile operaționale prin care primeşte, înregistrează şi participă la soluţionarea sesizarilor şi reclamaţiilor din partea copiilor si părinţilor lor; 

q) participa la sedintele periodice organizate la nivelul serviciului; 
r) elaborează documentele tip (fișe de lucru, planul de organizare a activităților recreative etc.) conform activității serviciului social;

s) răspunde în fața coordonatorului și a primarului pentru îndeplinirea atribuțiilor care îi revin;

t) controlează modul de păstrare a documentelor elaborate;

u) promovează activitatea și imaginea Serviciului social;

v) răspunde disciplinar, civil, material şi penal, pentru pagubele provocate serviciului social prin executarea defectuoasă a atribuţiilor sau prin neexecutarea acestora;

w) la începutul și sfârșitul programului de lucru semnează condica de prezență;

x) respectă ordinea și disciplina la locul de muncă, folosește integral și cu maximă eficiență timpul de muncă;

y) respectă și își însușește prevederile legislației din domeniul sănătății și securității în muncă conform specificului locului de muncă;

z) aplică Normele de instruire pe linia siguranței și securității în muncă şi a apărării împotriva incendiilor;

aa) comunică imediat angajatorului şi/sau lucrătorilor desemnaţi orice situaţie de muncă, despre care are motive întemeiate să o considere un pericol pentru securitatea şi sănătatea sa, a personalului serviciului social și a beneficiarilor, precum și orice deficienţă sesizată;

ab) aduce la cunoştinţă conducătorului locului de muncă şi/sau angajatorului accidentele suferite de propria persoană;

ac) respecta si răspunde de păstrarea confidenţialităţii faţă de terţi a tuturor datelor de identificare ale beneficiarilor; respecta intimitatea si demnitatea acestora;

ad) respectă secretul profesional si Codul etic;

ae) respecta Regulamentul Intern și Regulamentul de Organizare și Funcționare;

af) respectă programul de lucru și programarea concediului de odihnă;

ag) se prezintă la serviciu cu deplină capacitate de muncă pentru a efectua servicii la parametrii de calitate impuși;

ah) are relaţii de colaborare cu personalul din cadrul aparatului de specialitate al primarului comunei;
ai) îndeplinește și alte atribuții stabilite în procedurile operaționale și alte norme interne elaborate de către furnizorul de servicii sociale, în limitele competenţei profesionale.
ARTICOLUL 11. Finanţarea serviciului
(1) În estimarea bugetului de venituri şi cheltuieli, furnizorul de servicii sociale are în vedere asigurarea resurselor necesare acordării serviciului cel puţin la nivelul standardelor minime de calitate aplicabile.

(2) Finanţarea cheltuielilor serviciului se asigură, în condiţiile legii, din următoarele surse: 

a) bugetul local;

b) bugetul de stat;

c) donaţii, sponsorizări sau alte contribuţii din partea persoanelor fizice ori juridice din ţară şi din străinătate;

d) fonduri externe rambursabile şi nerambursabile;

e) alte surse de finanţare, în conformitate cu legislaţia în vigoare. 

ARTICOLUL 13. DISPOZIȚII TRANZITORII ȘI FINALE

1. Fiecărui beneficiar i se aduce la cunoștință prezentul regulament și orice alte documente întocmite de furnizorul de servicii sociale.

2. Evenimentele importante, abateriile de la dispozițiile prezentului regulament sunt consemnate de către personalul serviciului și se va face informarea primarului comunei Mera.

4. Procedurile de lucru privind activitatea Serviciului de Asistență Socială sunt aprobate prin dispoziția primarului comunei Mera în calitate de reprezentant legal al furnizorului de servici sociale:

· Procedura privind informarea potențialilor beneficiari și a oricăror persoane interesate cu privire la scopul/funcțiile, modul de organizare și funcționare a serviciului;

· Procedura privind accesarea serviciului și încetarea acordării serviciilor. Evidența beneficiarilor și arhivarea documentelor;

· Procedura privind evaluarea nevoilor și situației beneficiarilor;

· Procedura privind planificarea și realizarea activităților;

· Procedura privind respectarea drepturilor beneficiarilor și a eticii profesionale. Metodologia de măsurare a gradului de satisfacție a beneficiarilor. Sesizări și reclamații;

· Procedura privind protecția împotriva abuzurilor și neglijării;

· Carta drepturilor beneficiarulului Serviciului de Asistență Comunitară;

· Codul de Etică.

